CELEX: 62010CN0075
Language: ro
Date: 2010-02-09 00:00:00
Title: Cauza C-75/10 P: Recurs introdus la 9 februarie 2010 de European Renewable Energies Federation ASBL (EREF) împotriva Hotărârii Tribunalului de Primă Instanță (Camera a șasea) pronunțate la 19 noiembrie 2009 în cauza T-40/08, European Renewable Energies Federation ASBL (EREF)/Comisia Comunităților Europene

1.5.2010   
            
            
               RO
            
            
               Jurnalul Oficial al Uniunii Europene
            
            
               C 113/21
            
         Recurs introdus la 9 februarie 2010 de European Renewable Energies Federation ASBL (EREF) împotriva Hotărârii Tribunalului de Primă Instanță (Camera a șasea) pronunțate la 19 noiembrie 2009 în cauza T-40/08, European Renewable Energies Federation ASBL (EREF)/Comisia Comunităților Europene
   (Cauza C-75/10 P)
   2010/C 113/33
   Limba de procedură: engleza
   
      Părțile
   
   
      Recurentă: European Renewable Energies Federation ASBL (EREF) (reprezentant: J. Kuhbier, Rechtsanwalt)
   
      Cealaltă parte în proces: Comisia Europeană
   
      Concluziile recurentei
   
   Recurenta solicită Curții:
   
               —
            
            
               anularea Ordonanței Tribunalului de Primă Instanță din 19 noiembrie 2009 în cauza T-40/08, EREF/Comisia Comunităților Europene;
            
         
               —
            
            
               trimiterea cauzei spre rejudecare Tribunalului (Camera a șasea);
            
         
               —
            
            
               obligarea Comisiei Europene la plata cheltuielilor de judecată aferente procedurii de recurs.
            
         
      Motivele și principalele argumente
   
   Recurenta solicită Curții anularea Ordonanței Tribunalului de Primă Instanță din 19 noiembrie 2009 în cauza T-40/08 și trimiterea acestei cauze Tribunalului spre rejudecare.
   Recurenta contestă concluzia Tribunalului de Primă Instanță (TPI) potrivit căreia avocatul său, doamna Fouquet, nu putea să o reprezinte în fața TPI și că, prin urmare, cererea acesteia era inadmisibilă.
   TPI consideră că, întrucât doamna Fouquet a fost numită director al EREF la 29 iunie 2004, aceasta nu mai putea fi considerată un terț independent. Recurenta susține că doamna Fouquet nu fusese numită director al EREF în mod formal, deoarece în temeiul dreptului belgian o asemenea numire trebuie să facă obiectul unei înregistrări oficiale în fața autorităților belgiene competente. Doamna Fouquet purta doar titlul de director al EREF, statutul acesteia neimplicând competența de reprezentare sau implicând-o într-o mică măsură.
   De asemenea, recurenta susține că, deși se presupune că poziția de director a doamnei Fouquet avea caracter formal, TPI a aplicat în mod incorect criteriile de apreciere a statutului unui avocat de terț independent. Se arată că TPI a înțeles greșit atât situația legală a reprezentantului EREF în fața Curții, cât și distribuirea efectivă a atribuțiilor și a obligațiilor între doamna Fouquet și EREF. Potrivit dreptului german, calitatea doamnei Fouquet de director al EREF i-ar permite acesteia să o reprezinte pe recurentă în fața Curții.